ENGLISH ABSTRACT: In hierdie tesis word ’n nuwe lug kern permanent magnet (PM) lineêre generator (LG) vir toepassing tot direk aangedrewe (DA) oseaan golf energie omsetters (GEO) ontwikkel. Die nuwe LG word ontwikkel vanaf die lineêre dubbel-kant topologie in ’n poging om probleme met die huidige longitudinale vloed (LV) yster kern LGs, wat tot dusvêr oorheersend voorkom in eksperimentele DA-GEOs, te oorkom. Die grootste probleem met hierdie LGs is die masiewe aantrekkings kragte tussen hul yster stators en die PM transleerders. ’n Groot hoeveelheid strukturuele staal word benodig om die luggaping te handhaaf, terwyl die las op die laars ook ’n groot probleem is. Die nuwe LG gebruik ’n lug kern stator wat alle aantrekkings kragte tussen die stator en transleerder elimineer en dus die nodige strukturuele material verminder. Die topologie van die transleerder is ook van so ’n aard dat die netto aantrekkings kragte op enige spesifieke PM ideaal nul is; dit verminder die strukturuele materiaal selfs verder. Die transleerder het ook ’n nuwe transversale vloed pad wat die sogenaamde paarwyse vloed koppeling wat in LV-LGs voorkom, en die negatiewe effekte daarvan, verhoed. ’n Aantal nuwe bydraes tot die veld van LGs vir DA-GEO word in hierdie tesis gemaak. ’n Nuwe topologie lug kern PMLG is ontwikkel soos bespreek. Dit sluit in die ontwikkeling van analitiese en eindige element modelle en ’n optimerings prosedure wat vinnig optimale dimensies vir minimum aktiewe massa van die nuwe LG vind. In die ontwerp word dit ook gevind dat die drywingsdigtheid van LGs verbeter kan word deur zero oorvleuling tussen die die stator en transleerder by die slag endte toe te laat. ’n 1 kW prototipe van die nuwe LG word ontwerp en gebou; die uitvoerbaarheid van die konstruksie vir die nuwe topologie op ’n klein skaal word dus gedemonstreer. ’n Unieke toets opstelling word ook ontwerp en is gebasseer op bestaande toerusting in die vorm van ’n wind turbine generator en rug-aan-rug spannings bron omsetters. Met die toets opstelling word ’n enkel frekwensie golf ge-emuleer om die teorie en simulasies te verifieer en word ook ’n voorspellende beheer strategie geimplementeer, wat vir die eerste keer gedemonstreer word vir LGs vir DA-GEOs. Goeie ooreenstemming tussen die gemete en gesimuleerde data bevestig die voorgestelde modellerings en ontwerps metodes.